தமிழகத்தின் இலவச அரசியலில், பெரும்பான்மையானவை பெண்கள் சார்ந்தவையாக அமைந்துள்ளன. இவற்றை திராவிட இயக்கங்களின் முதன்மையான கொள்கைகளில் ஒன்றான பெண் சுதந்திரத்தோடு ஒப்பிட்டுப் பார்க்க வேண்டியுள்ளது. 'இலவச கேஸ் அடுப்பு' திட்டம் கிராமப்புறங்களைச் சென்றடைந்த பிறகு, பெண்களிடையே நுரையீரல் சம்பந்தப்பட்ட நோய்கள் குறைந்துள்ளன என்கிறார்கள் மருத்துவர்கள். விறகு அடுப்புகளால் ஏற்படும் புகையை சுவாசித்து நுரையீரல் சம்பந்தப்பட்ட நோய்கள் உண்டாவது குறைந்துபோனதுதான் இதற்கான பின்னணி.